laion/Wikipedia-Exotic huggingface dataset:
עונת 1933/1934 בפוטבול ליג

עונת 1933/1934 הייתה העונה ה-42 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 באוגוסט 1933 והסתיימה ב-5 במאי 1934. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. סטוק סיטי וטוטנהאם הוטספר היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ארסנל זכתה באליפות בפעם השנייה ברציפות ובפעם השלישית בתולדות המועדון. בסוף העונה לליגת משנה ירדו ניוקאסל יונייטד ושפילד יונייטד. במקומן לליגה הבכירה עלו גרימסבי טאון ופרסטון נורת' אנד. ג'ק באוורס מדרבי קאונטי כבש 34 שערים וזכה בתואר מלך השערים בפעם השנייה ברציפות. נתונים מפורטים מאתר rsssf
החזית הבלארוסית (פירושונים)

האם התכוונתם ל... החזית הבלארוסית הוא שמן של מספר יחידות צבאיות שפעלו במסגרת הצבא האדום במלחמת העולם השנייה. החזית הבלארוסית (1939) החזית הבלארוסית החזית הבלארוסית הראשונה החזית הבלארוסית השנייה החזית הבלארוסית השלישית
רולו

האם התכוונתם ל... רולו מנורמנדי – מייסד השושלת הנורמנית פרנץ רולו – מהנדס מכונות וטכנולוג גרמני משולש רולו – צורה גאומטרית קמורה הבנויה משלוש קשתות רול אישים ששמם הפרטי הוא רולו
החזית הבלארוסית

החזית הבלארוסית (ברוסית: Белорусский фронт) הייתה חזית של הצבא האדום, שלחמה במלחמת העולם השנייה. החזית הוקמה ב-20 באוקטובר 1943 על בסיס הוראת הסטאבקה מ-16 באוקטובר. היא הוקמה על בסיס החזית המרכזית וכמפקדה מונה קונסטנטין רוקוסובסקי. החזית כללה את הארמיות הבאות: ה-3, ה-48, ה-50, ה-61, ה-63, ה-65 וארמיית האוויר ה-16. מאוחר יותר צורפה אליה גם הארמייה ה-11, ובתחילת שנת 1944 גם הארמייה ה-10. החזית לחמה בקרבות לשחרור בלארוס ובכלל זה במבצע הומל-רצ'יסטה ומבצע קליקוביצ'י-מאזיר. ב-24 בפברואר 1944, על בסיס הוראת הסטאבקה מ-17 בפברואר, שונה שם החזית לחזית הבלארוסית הראשונה. ב-5 באפריל של אותה שנה, על בסיס הוראת הסטאבקה מ-2 באפריל, שונה שם החזית שוב לחזית הבלארוסית, אולם כבר ב-16 באפריל היא הוחזרה להיות החזית הבלארוסית השנייה. החזית הבלארוסית (ברוסית) מקביל לקבוצת ארמיות בצבאות מערביים
עונת 1934/1935 בפוטבול ליג

עונת 1934/1935 הייתה העונה ה-42 של הפוטבול ליג שהיא הייתה הליגה האנגלית הבכירה בכדורגל. העונה החלה ב-25 באוגוסט 1934 והסתיימה ב-4 במאי 1935. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. גרימסבי טאון ופרסטון נורת' אנד היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ארסנל זכתה באליפות בפעם השלישית ברציפות ובפעם הרביעית בתולדות המועדון. בסוף העונה לליגת משנה ירדו לסטר סיטי וטוטנהאם הוטספר. במקומן לליגה הבכירה עלו ברנטפורד ובולטון וונדררס. טד דרייק מארסנל כבש 42 שערים וזכה בתואר מלך השערים. נתונים מפורטים מאתר rsssf
ספייסר

ספייסר (Spicer) הוא שם משפחה. משמעות השם היא מוכר תבלינים, חנווני או רוקח. ספייסר הוא גם וריאציה של השם היהודי שפיצר. האם התכוונתם ל... רוי ספייסר – מפקד משטרת המנדט בארץ ישראל שון ספייסר – דובר הבית הלבן ספייסר – חתיכת חומר בעובי קבוע המשמשת להפרדה מדויקת בין שני גופים, או למילוי מרווחים באופן מדויק כגוף מפריד.
רנו Type C

רנו Type C (בצרפתית: Renault Type C) הוא כלי רכב ממונע בתצורות קבריולה, וקופה (רכב סגור) אשר פותח על ידי לואי רנו בשנת 1900, כשנה לאחר שייסד את חברת רנו הצרפתית. סך הכול יוצרו 179 יחידות. הדגם הוצג לראשונה, בסלון המכוניות של פריז באפריל 1900. הדגם יועד ל-2 נוסעים, ודגמים מסוימים ל-3 נוסעים (נהג + 2). רנו Type C קבריולט, שנת 1900 רנו Type C קבריולט, שנת 1900 רנו Type C קבריולט, שנת 1900 רנו Type C קבריולט, שנת 1900 רנו Type C קבריולט, שנת 1900 מדיה וקבצים בנושא רנו Type C בוויקישיתוף
רנו Type D

רנו Type D (בצרפתית: Renault Type D) הוא כלי רכב ממונע, בתצורת קבריולה אשר פותח על ידי לואי רנו בשנת 1901, כשנתיים לאחר שייסד את חברת רנו הצרפתית. הדגם יועד ל-2 נוסעים, ודגמים מסוימים היו מצוידים במושב אחורי מתקפל. רנו Type D, שנת 1901 רנו Type D, שנת 1901 רנו Type D, שנת 1901 רנו Type D, שנת 1901 רנו Type D, שנת 1901 (תוספת מושב נוסף - מאחור) רנו Type T מדיה וקבצים בנושא רנו Type D בוויקישיתוף
רנו Type G

רנו Type G (בצרפתית: Renault Type G) הוא כלי רכב מנועי, בתצורת קבריולה אשר פותח על ידי לואי רנו בשנת 1901. הדגם הוצג לראשונה בתערוכת הרכב של פריז ב-30 בנובמבר 1901, שלוש שנים לאחר שלואי רנו ייסד את חברת רנו הצרפתית. הדגם יוצר במשך כשנתיים עד 1903. הדגם נבנה בשתי תצורות: דו מושבי וארבעה מושבים. מדיה וקבצים בנושא רנו Type G בוויקישיתוף רנו Type Grenaultclassic.com/the-renault-car-collection/innovation/renault-type-g רנו Type Gbonhams.com/auctions/19291/lot/201 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
הקפה מהירה

הקפה מהירה היא מונח מתחום הספורט המוטורי. המונח מתייחס לזמן המהיר ביותר שבו מושלמת הקפה מלאה של מסלול המרוצים. שיאי ההקפה המהירה של מסלול כלשהו נרשמת לגבי כל מרוץ ספציפי באותו מסלול, וכן לגבי ההקפה המהירה בהיסטורית המרוצים שנערכו בו. בתחרויות מסוימות השגת ההקפה המהירה מזכה את הנהג או הקבוצה בנקודות בונוס נוספות (לדוגמה: בפורמולה אי ובפורמולה 2). בשנים הראשונות של אליפות הפורמולה 1 ניתנה נקודה נוספת לנהג שקבע את ההקפה המהירה. חלוקת הנקודות הופסקה בשנת 1960. מיכאל שומאכר, שקבע 77 פעמים את ההקפה המהירה ביותר, הוא נהג הפורמולה 1 עם מספר ההקפות המהירות הרב ביותר. ג'אקומו אגוסטיני הוא הרוכב המחזיק במירב ההקפות המהירות (117) במרוצי אופנועי גרנד פרי. במרוץ אינדיאנפוליס 500 זוכה הנהג בעל ההקפה המהירה בפרס כספי, אך הדבר לא מעניק נקודות אליפות נוספות. אליפות הפורמולה 1 נוסדה בשנת 1950. מאז קבעו 129 נהגים שונים את זמן ההקפה המהירה. בעשור הראשון של האליפות ניתנה נקודה לנהג שקבע את ההקפה המהירה בכל מרוץ. בעונת 2019 הוחזרה לשיטת הניקוד הענקת נקודה עבור הקפה מהירה. החל מעונת 2007 מוענק בסיום העונה פרס לנהג הקובע את מספר ההקפות הרב ביותר במהלך העונה. אם ישנו שוויון בין מספר נהגים נספרות גם ההקפות השניות בטיבן והזוכה הוא מי שבחישוב הכולל מספר ההקפות שלו הגבוה ביותר. בעונת 2012 קבעו 12 נהגים שונים את זמן ההקפה המהירה - מספר הנהגים הגדול ביותר בעונה אחת. נהגים המופיעים בכתב מודגש עדיין פעילים העונה טרם הסתיימה באליפות מרוצי אופנועי גרנד פרי לא ניתן ניקוד לרוכבים שקבעו את ההקפה המהירה ביותר. רוכבים המופעים בכתב מודגש עדיין פעילים הנתון נכון לתאריך ה-29 במאי 2017 וכולל את כל המרוצים עד לגרנד פרי מונקו בעונת 2017 DHL to sponsor Formula 1's fastest laps trophy, 14 March 2007 2007 DHL Fastest Lap Award 2008 DHL Fastest Lap Award 2009 DHL Fastest Lap Award 2010 DHL Fastest Lap Award 2011 DHL Fastest Lap Award 2012 DHL Fastest Lap Award 2013 DHL Fastest Lap Award 2014 DHL Fastest Lap Award 2015 DHL Fastest Lap Award 2016 DHL Fastest Lap Award 2017 DHL Fastest Lap Award כל הנתונים מעודכנים לתאריך ה-30 במאי 2018
אמסונאס (קולומביה)

אמסונאס (בספרדית: Amazonas) הוא אחד מ-32 המחוזות של קולומביה. המחוז נמצא בדרום-מזרח קולומביה והוא גובל במחוזות פוטומאיו, קקטה וואופס בצפון, בברזיל במזרח, ובפרו בדרום ובמערב. מקור שמו של המחוז הוא בנהר אמזונאס (הקרוי בספרדית "אמסונאס") הזורם בו. המחוז משתרע על שטח של 109,665 קמ"ר, והוא המחוז הגדול ביותר מבחינת שטח בקולומביה. בירת המחוז היא לטיסיה. לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז אסואי. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית פופאיאן. ב-1857 הרפובליקה הפכה לפדרלית והפרובינציה נכללה בטריטוריית קקטה שהייתה חלק ממדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. ב-1922 נחתם הסכם סולומון-לוסנו בין פרו וקולומביה לפיו הגבול בין המדינות הוסדר ונקבע בנהר פוטומאיו למעט שטח בקרבת הגבול עם ברזיל בין נהרות פוטומאיו ואמזונאס הידוע בשם "הטרפז האמזוני" (ספ') שהיה שייך דה פקטו עד אז לפרו ונמסר לקולומביה. בטרפז נכללה העיר לטיסיה. לאחר האשרור הסופי של החוזה וחתימה על חוזה שהסדיר את הגבול עם ברזיל ב-1928 נוצרה באזור הקומיסריה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) אמסונאס עם לטיסיה כבירתה. ב-1931 שונה מעמד הקומיסריה למעמד דומה יחסית של אינטנדנסיה. בשנית 1932–1933 התרחשה באזור מלחמת פרו-קולומביה שהסתיימה ללא שינויים טריטוריאליים. מעמד האזור השתנה בין קומיסריה לאינטנדנסיה מספר פעמים בשנים שלאחר מכן עד שב-1957 התקבע כקומיסריה. ב-1991 שודרג מעמד הקומיסריה למחוז. כלכלת המחוז מסתמכת על הפקת עץ וגומי, דייג, ציד, חקלאות (הכוללת בין היתר גידול תירס, בננה, אורז, קנה סוכר, יאם, אבוקדו, מניהוט, קקאו ואננס), גידול בקר ותיירות אקולוגית. מדיה וקבצים בנושא אמסונאס בוויקישיתוף אתר האינטרנט הרשמי של אמסונאס אמסונאס, באתר אנציקלופדיה בריטניקה (באנגלית) אמסונאס באתר האגודה הגאוגרפית של קולומביה (בספרדית).
רנו Type E

רנו Type E (בצרפתית: Renault Type E) היא מכונית ספורט, בתצורת קבריולה, בסגנון גוף "Phaeton body" (אנ'), אשר פותחה על ידי לואי רנו בשנת 1901, כשנתיים לאחר שייסד את חברת רנו הצרפתית. דגם ה"רנו Type E" היה מבוסס על דגם הרנו Type D, רנו Type E יועדה למרוצי מכוניות ויוצרו יחידות בודדות במשך שנת 1901. מדיה וקבצים בנושא רנו Type E בוויקישיתוף "רנו Type E" "רנו Type E" voitures.renault ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
שמחה רבה

שִׂמְחָה רַבָּה (אָבִיב הִגִּיעַ, פֶּסַח בָּא) הוא שיר ילדים לפסח, שנכתב על ידי משוררת הילדים בלהה יפה, והולחן על ידי חתן פרס ישראל למוזיקה, ידידיה אדמון. השיר הופיע לראשונה בתווים בשנת 1953 בחוברת "פסח, חגים וזמנים בחלילית". השיר מתאר שמחת ילד לקראת הפסח, עם בוא האביב ואת ההכנות לליל הסדר: תפירת כיסים ומילוים באגוזים. הילד מחכה לקריאת ארבע הקושיות ושתיית ארבע הכוסות, ובמיוחד מצפה לבואו של אליהו הנביא שיראה אותו בהידורו. השיר הולחן על ידי ידידיה אדמון במשקל זוגי, ובמבנה של בית ופזמון חוזר. הפזמון חוזר פעמיים. בפעם הראשונה – משפט פתוח ובפעם השנייה – משפט סגור. שני המשפטים זהים זה לזה מבחינה מלודית, בפתיחה, ומשתנים במילים "פסח בא". לבתים של השיר יש שני משפטים מוזיקליים זהים, המאופיינים במקצב מנוקד. השיר הפך עם השנים להמנון של חג הפסח – שיר עליז המשלב אווירת חג ושמחה על האביב, והושר על ידי מבצעים שונים, בהם: יפה ירקוני, מתן אריאל ולהקת רון עמי. בשיר "איך יודעים שבא אביב" שכתבה והלחינה דתיה בן דור מופיעה השורה ”ואם שרים "שמחה רבה / אביב הגיע, פסח בא"”. עבדים היינו מה נשתנה פסח כאן "שמחה רבה" באתר בית לזמר העברי מילות השיר "שמחה רבה" והאזנה לו באתר זמרשת מילות השיר "שמחה רבה" באתר שירונט מיה צ'רמן, שמחה רבה באתר משרד החינוך שירי פסח, באתר התו השמיני
יעקב חץ

יעקב (יקי) חץ (חיימוביץ) (נולד ב-6 בפברואר 1946) הוא לוחם בצה"ל במילואים שעוטר בעיטור העוז על פעולתו במהלך הקרב על גבעת התחמושת במלחמת ששת הימים. נולד וגדל בתל אביב. למד בבית הספר היסודי "יהודה המכבי" ובתיכון למד בעירוני ד'. שירת בחטיבת הצנחנים. לאחר שחרורו משירות סדיר, למד בטכניון היה ללוחם מילואים בגדוד 66 של חטיבה 55, ובשורותיה יצא למלחמת ששת-הימים. הפלוגה של חץ לחמה בקרב על גבעת התחמושת. בקרב נפגע מפקד המחלקה שלו יורם אלישיב, חץ החליף אותו והמשיך להוביל את המחלקה עד שהגיעה לבונקר הגדול. מספר חיילים נפגעו וחץ שנשאר לבדו נלחם מול מספר ירדנים שהיו מבוצרים בבונקר הגדול. הוא ירה לתוכו. הקרב היה אינטנסיבי עם ירי צפוף ורימונים רבים בטווחים של מטרים ספורים. לאחר מספר דקות שחץ נמצא לבדו הגיעו לעזרתו דוד שלום ויהודה קנדל. תוך כדי הקרב הגיע לעזור גם מפקד המחלקה עופר פניגר עם מחלקתו. חץ קיבל מעופר שקי חומר נפץ ובעזרתם הבונקר פוצץ. על מעשה זה הוענק לו עיטור העוז. פעולתו הונצחה בשירו המפורסם של יורם טהרלב "גבעת התחמושת". בשירות המילואים עבר חץ קורס קצינים. במהלך מלחמת יום הכיפורים שימש מפקד מחלקה בגדוד 564 של חטיבה 55. המחלקה צורפה לגדוד 142 שבעוצבת הסוס הדוהר ולחם בסיני. בשנת 2012 ניתנה לו תעודת הערכה מאת אלוף פיקוד הדרום על פעולת חילוץ פצוע מקרב החווה הסינית במהלך אותה מלחמה. לצד שירותו ארוך השנים במילואים, עבד חץ ברפא"ל ועל עבודתו הוענק לו ב-1982 פרס ביטחון ישראל. מאז מלחמת ששת הימים הוא פעיל מרכזי בהנחלת מורשת הקרב של ירושלים. ב-2017 נבחר להדליק משואה בטקס הדלקת המשואות ביום העצמאות. נשוי ואב לשמונה. מתגורר במושבה יקנעם. איתן נאוה יגאל ארד מדיה וקבצים בנושא יעקב חץ בוויקישיתוף טוראי יקי חץ (חיימוביץ'), באתר הגבורה רס"ן יקי חץ, באתר הגבורה עיטור העוז שהוענק לטוראי יעקב (יקי) חץ (חיימוביץ'), באתר "בעוז רוחם" של צה"ל שמעון כהן, בסך הכול רצה לחזור הביתה בשלום, באתר ערוץ 7, 14 במאי 2007 יורי ילון, מורשת קרב של סבא צל"שניק, באתר ישראל היום, 15 במרץ 2017 ניסים משעל, דרור רפאל וספי עובדיה, יקי חץ שנלחם במלחמת ששת הימים וידליק הערב משואה: "אני לא יודע איך נשארתי בחיים", באתר רדיו ללא הפסקה, 1 במאי 2017 יעקב בר-און, ‏סמלי סטטוס: גיבור גבעת התחמושת מוכן להחזיר אותה בעד שלום, באתר מעריב אונליין, 31 במאי 2017. גל פרל, "מול בונקרים מבוצרים", הבלוג על הכוונת, ‏ 19 בינואר 2023.
לואי רנו (תעשיין)

לואי רֶנוֹ (בצרפתית: Louis Renault;‏ 12 בפברואר 1877 – 24 באוקטובר 1944) הוא ממציא צרפתי, מעצב מכוניות, נהג מרוצי מכוניות, מייסד ומנהלה הראשון של חברת רנו הצרפתית. חלוץ תעשיית הרכב הצרפתית. לואי רנו נולד בפריז, לאלפרד וברטה, רביעי משישה ילדים. בנעוריו הזניח את הלימודים ובילה את רוב זמנו בסטודיו של Léon Serpollet אשר בנה מנועי קיטור. בשנת 1898 בנה את המכונית הראשונה, אשר התאפיינה בארבעה גלגלים, מנוע דלק, ותיבת הילוכים בת שלוש מהירויות. ב־24 בדצמבר 1898 החליט להיות יצרן רכב, וב-25 בפברואר 1899 ייסד את חברת רנו ביחד עם אחיו מרסל. מרסל מונה לאחראי מנהלתי, ולואי עסק בבניית כלי רכב ובעיצובם. בסוף השנה הראשונה לפעילות החברה, ייצרו 76 רכבים. לצד עבודתו בחברת רנו לואי השתתף במרוצי מכוניות. בשנת 1905 החברה הפכה ליצרנית רכב סדרתית לאחר שקיבלה הזמנה לייצר 250 מוניות. בשנת 1911 יצא לואי לארצות הברית כדי ללמוד שיטות עבודה, בחברת פורד, אצל מתחרהו הנרי פורד. בין דגמי "רנו" אשר לואי רנו עיצב: רנו Type A (שנת 1898), רנו Type D (שנת 1901), רנו Type AX (שנת 1908), רנו Type MT (שנת 1923), רנו Type KJ (שנת 1923), רנו NN (שנת 1924). כדי לקדם את מכוניות רנו התחילו האחים לואי ומרסל להשתתף, במרוצי מכוניות. בחודש אוגוסט 1899, לואי ואחיו מרסל משתתפים במרוץ "פריז-טרוביל" וזוכים בניצחון בקטגוריית "נהגים חובבים". האחים רנו זוכים במקום הראשון במספר מרוצי מכוניות: פריז-אוסטנד, פריז-רמבואייה, ופריז-טולוז-פריז (מסלול של 1,148 ק"מ). במרוץ "Grand Prix de Pau" - בשנת 1901, פריז-בורדו (לואי מגיע למקום ה-12 הכללי, ואחיו מרסל למקום ה-13, במרוץ פריז-ברלין (לואי מגיע למקום השמיני). ב־1903 מרסל רנו נפצע קשה, ונפטר מפצעיו במרוץ המכוניות פריז-מדריד בהיותו בן 31. לואי זכה במרוץ במקום הראשון. בזמן מלחמת העולם הראשונה היה מעורב לואי במאמץ המלחמתי. חברת רנו בנתה והרכיבה מכוניות, משאיות, טרקטורים, פגזים, רקטות, תותחים, מנועי מטוסים ומטוסי-סיור. בסוף המלחמה, התמנה קצין של לגיון הכבוד. בשנת 1928 ניהל מפעל עם כ-20,000 עובדים. ב־1940 יצא לואי לארצות הברית כדי להאיץ ייצור טנקים, במטרה לעזור למאמץ המלחמתי להתנגדות לצבא הגרמני. בהיעדרו של לואי, מפעלי רנו נתפסו על ידי הוורמאכט. ב־1942 הפצצות בעלות הברית פגעו במפעל רנו בבולון-ביאנקור וגרמו למאות הרוגים ולכ-2,000 פצועים. לאחר שחרור פריז, הואשם לואי בשיתוף פעולה עם הגרמנים, הוצא נגדו צו מעצר, אך הוא נפטר כחודש אחרי מעצרו. ב-16 בינואר 1945 הגנרל שארל דה גול הכריז בשם הממשלה הזמנית של הרפובליקה הצרפתית על פירוק חברת רנו והלאמתה. רנו נישא ב-1918 (בהיותו מעל גיל 40) לכריסטיאן בולר, (1897-1979). בנם היחיד ז'אן-לואי (1920-1980). רנו 1900-1930(הקישור אינו פעיל) מדיה וקבצים בנושא לואי רנו בוויקישיתוף לואי רנו, באתר אנציקלופדיה בריטניקה (באנגלית)
המדינות הצלבניות

המדינות הצלבניות היו ישויות פוליטיות פאודליות אשר נוסדו במזרח התיכון ובאסיה הקטנה על ידי הצבאות האירופים במהלך מסעי הצלב בימי הביניים. הקמת המדינות איפשרה את קיום מסעי הצלב ביוצרה רצף טריטוריאלי בשליטה נוצרית שהקל על מלאכת התקדמות הצבאות הנוצרים ותספוק הכוחות הקדמיים בעת מלחמותיהם במוסלמים ובפגאניסטים. אף על פי שהמדינות תמכו במסעי הצלב, תמיכה זו לא הייתה לרוב הסיבה האמיתית להקמתן כי אם רדיפת ממון, טריטוריה ושררה של אצילים אירופאים שלא הסתפקו בנחלותיהם שבמערב אירופה ושאפו להגדילן על ידי כיבושי שטחים לעצמם בלבנט. מסיבה זו נקלעו מרבית המדינות הצלבניות לסכסוך מול שליטי האימפריה הביזנטית אשר בשמם יצאו הצלבנים למלחמותיהם מלכתחילה, ולהם נשבעו להעניק את האדמות הכבושות מיד עם סיום כיבושן. ארבע המדינות הצלבניות העיקריות הוקמו בתקופת מסע הצלב הראשון על ידי פורשים מהכח הצלבני העיקרי. עם הקמתן של מדינות נוצריות במזרח התיכון הפכה ההגנה עליהן למשאת נפשם של האירופים, ומספר ממסעות הצלב הבאים (ובעיקר מסע הצלב השני) נערכו כדי להגן על המדינות הצלבניות מפני הכובשים המוסלמים. תקופת קיומן של המדינות הצלבניות זהה לפרק הזמן של השלטון הצלבני באזורי הים התיכון, אסיה הקטנה והבלקן, והיא משתרעת על פני כארבע מאות שנים, בין המאה ה-11 למאה ה-15. ארבע המדינות הצלבניות הראשונות נוסדו במהלך מסע הצלב הראשון: המדינה הראשונה, רוזנות אדסה, נוסדה בשנת 1098 וחדלה להתקיים בשנת 1144. נסיכות אנטיוכיה, נוסדה בשנת 1098 וחדלה להתקיים עם הכיבוש הממלוכי בשנת 1268. רוזנות טריפולי, נוסדה בשנת 1102 וחדלה להתקיים עם הכיבוש הממלוכי בשנת 1289. ממלכת ירושלים, נוסדה בשנת 1099 וחדלה להתקיים בשנת 1291 עם כיבוש העיר עכו בידי הממלוכים. לממלכה הנוצרית בירושלים היו כפופות מספר רב של נסיכויות ("סניוריות"), בהן שלטו אצילים אירופים שהיו כפופים ישירות למלך ירושלים. ארבע הסניוריות החשובות ביותר היו: נסיכות הגליל רוזנות יפו ואשקלון נסיכות עבר הירדן סניוריית צידון בעת מסע הצלב השלישי כבש ריצ'רד לב הארי מלך אנגליה את קפריסין בדרכו לירושלים. במקום הוקמה מדינה צלבנית ששימשה כמקום מושבם של מלכי ירושלים למן חורבן ממלכתם בשנת 1291 ועד לסופה של ממלכת קפריסין בשנת 1489. במהלך מסע הצלב הרביעי כבשו מדינות אירופה את שטחיה של האימפריה הביזנטית ביוון, וחילקו אותם לארבע מדינות צלבניות: האימפריה הלטינית - התקיימה לזמן קצר בין השנים 1204 עד לכיבושה החוזר בידי הביזנטים בשנת 1261 ממלכת סלוניקי - התקיימה לזמן קצר בין השנים 1204 עד לכיבושה החוזר בידי הביזנטים בשנת 1224 דוכסות אתונה - נוסדה בידי מתיישבים מקטלוניה בשנת 1205 והתקיימה עד לכיבוש העות'מאני בשנת 1456 נסיכות אכאיה - נוסדה בשנת 1205 ונכבשה על ידי הביזנטים בשנת 1432. במהלך ימי הביניים בוצעו מספר השתלטותיות על שטחים באגן המזרחי של הים התיכון, מרביתן על ידי מסדרים צבאיים נוצרים או על ידי ערי מדינה איטלקיות שהיו בעלות עוצמה רבה ושליטה מוחלטת בים התיכון באותה התקופה: דוכסות ארכיפלאגו הוקמה על ידי מתיישבים ונציאנים לאחר מסע הצלב הרביעי לאורך חופי הים האגאי ביוון. הדוכסות שמרה על מעמדה העצמאי עד לכיבושה בידי העות'מאנים בשנת 1556. מסדר האבירים ההוספיטלרים הקים בשנת 1310 את מושבו באי רודוס וניהל באי מדינה עצמאית עד לכיבוש העות'מאני בשנת 1522. בידי מסדר ההוספיטלרים נמצאו ערי מדינה רבות באזור אסיה הקטנה ויוון, ביניהן: איזמיר, בודרום, אנטליה, קורינתוס והאי קוס. מדיה וקבצים בנושא המדינות הצלבניות בוויקישיתוף המזרח הלטיני, דף שער בספרייה הלאומית המדינות הצלבניות, באתר אנציקלופדיית ההיסטוריה העולמית (באנגלית)
ואל ד'יזר

ואל ד'יזר (בצרפתית: Val d'Isère) היא עיירת סקי הממוקמת בעמק Tarentaise, במחוז סבואה שבדרום מזרח צרפת, כחמישה קילומטר מהגבול עם איטליה. ואל ד'יזר נמצאת בגובה של 1,850 מטר מעל פני הים והרכבלים באתר מגיעים עד 2800 מטרים מעל פני הים. אתר הסקי של העיירה הוא חלק ממתחם Espace Killy על שמו של ז'אן קלוד קילי (בצרפתית: Jean-Claude Killy; נולד ב-30 באוגוסט 1943), גולש סקי ואלוף אולימפי צרפתי. בשנת 1988 נפתח המלון הראשון בעיירה. באתר יש 82 מסלולים באורך 150 קילומטר. המסלולים ברמות קושי שונות. הנקודה הנמוכה בואל ד'יזר היא בגובה 1,550 מטר והגבוהה ביותר ב-3,450 מטר. האתר מארח את תחרויות גביע העולם סקי אלפיני לנשים וגברים של הפדרציה הבינלאומית לסקי וכן את חלק מתחרויות הסקי של אולימפיאדת החורף אלברוויל 1992. מדי שנה מתקיים אירוע החורף השנתי של GEM Altigliss, שמאורגן על ידי אגודת הסטודנטים של Grenoble. האתגר הוא אירוע סקי והסנובורד הגדול ביותר באירופה הנערך באתר כשבוע בחודש פברואר. מעל כ-1000 סטודנטים ממדינות שונות שונים מגיעים למקום להשתתף באתגר. המדרונות הבטוחים בשלג של ואל ד'יזר הופכים אותו למקום אידיאלי למספר אירועי סקי וסנובורד מדי שנה. החשוב שבהם הוא תחרות Critérium de la Première Neige, תחרות הפדרציה הבינלאומית דה סקי (FIS) באמצע דצמבר, הנמשכת מאז 1955. המרוצים הם חלק ממעגל הגביע העולמי לגברים ולנשים. בסתיו 2017 יצאה העיירה לפרויקט בנייה שאפתני, בסך 170 מיליון ליש"ט, לפיתוח מחדש של מרכז הנופש שייקח לפחות חמש שנים להשלמתו. זה כולל שני מלונות חדשים ומדרכה חדשה עם מסלול הליכה תת-קרקעי המחבר בין מרכז העיר למעליות. מדיה וקבצים בנושא ואל ד'יזר בוויקישיתוף אתר האינטרנט הרשמי של ואל ד'יזר (בצרפתית) ואל ד'יזר, ברשת החברתית אקס (טוויטר) ואל ד'יזר, ברשת החברתית LinkedIn שי ארזואן‏, ואל ד'יזר: עיירה שחיה בשביל עונת הסקי, באתר וואלה, 3 בפברואר 2015 Ski: Val d'Isère, France - Telegraph, The Telegraph
פולריס RZR

פולריס RZR (אנגלית: Polaris RZR) המוכנה גם "רייזר" הם רכבי שטח תחרותיים קטנים לנהג ונוסע מסוג באגי, שנועדו לנהיגת שטח בתנאים קיצוניים. חיל הנחתים של ארצות הברית רכש דגמים לשימוש צבאי של הפולריס RZR ב-2016. הדגם הצבאי של ה-RZR נקרא MRZR (ראשי תיבות של Military / Marine RZR). את רכבי ה-RZR מייצרת חברת "פולריס", (POLARIS INDUSTRIES INC) יצרנית אמריקאית של טרקטורונים, ורכב חשמלי. בנוסף, מייצרת החברה אופנועים באמצעות חברת הבת "ויקטורי אופנועים", (Victory Motorcycles). מטה החברה נמצא במינסוטה שבארצות הברית. בישראל, יבואנית חברת "פולריס" היא חברת "ד.ל.ב מוטו ספורט". בסוף שנת 2016 חשפה "פולריס" את גרסת ה- "פולריס RZR טורבו", בעלת מנוע 2 צילינדרים, 925 סמ"ק, המפיק 144 כ"ס, ומומנט של 14.5 ק"ג-מטר. מחשב ניהול המנוע מתוכנת לביצועים זהים ללא תלות ב-צפיפות האוויר בתווך הגובה שבין פני הים עד ל-3,000 מטר. תצורת המיתלים ומהלכם נותרו ללא שינוי, אך בכל ארבע הפינות מותקנים בולמי זעזועים של "פוקס" בייפאס 3 מאחור ו-2.5 מלפנים (לעומת 2.5 ו-2.0 בהתאמה בגרסה האטמוספירית) עם מיכל חנקן חיצוני ונוסף מוט מייצב מלפנים שאמורה למזער את זוויות הגלגול. תיבת ההילוכים : אוטומטית רציפה. מנוע הזרקת דלק, 2 צילינדרים, ארבע פעימות 999 סמ"ק, גל זיזים עליון כפול, קרור על ידי נוזל תמסורת: אוטומטית רציפה (מצבי תיבת הילוכים: P/R/N/L/H) מהלך מתלה קדמי: DUAL A-ARM WALKER EVANS 2" מתכוונן 40.6 ס"מ מהלך מתלה אחורי: WALKER EVANS 2.5" מתלה נפרד עם מיצב מתכוונן 45.7 ס"מ אורך: 3,022 מ"מ בסיס גלגלים: 2,286 מ"מ רוחב: 1,626 מ"מ גובה: 1,873 מ"מ מרווח גחון: 34.3 ס"מ משקל יבש: 625.5 ק"ג סבל אחורי: 136 ק"ג קיבולת מכל דלק : 36 ליטר (בהתאם לנפח המנוע - בסמ"ק) RZR 570 RZR 800 RZR 800S RZR 900 RZR 1000 RZR 1000 טורבו בישראל נחשב כלי רכב לזה על פי חוק לטרקטורון, ועל כן, חלים עליו כל החוקים של הטרקטורון, לרבות איסור נסיעה בכבישים סלולים. פולריס - אתר היצרן פולריס - תמונות פולריס RZR 900 החדש הושק רשמית בישראל (Wheel - מגזין רכב) חיל הנחתים האמריקאי ירכוש את דגם ה-Polaris MRZR ניר בן זקן, צפו ברכב החדש של הכוחות המיוחדים בארה"ב, באתר ynet, 23 במאי 2016 מדיה וקבצים בנושא פולריס RZR בוויקישיתוף פולריס בנחל דישון, (5:11 דקות), יו-טיוב פולריס RZR, (2:56 דקות), יו-טיוב פולריס RZR XP 1000, (6:08 דקות), יו-טיוב רמי גלבוע‏, פיתוי גורלי: פולריס RZR 1000 XP טורבו, 144 סוסים באוויר, באתר וואלה, 1 באפריל 2016 "Marine Corps to Equip Infantry Units with Polaris ATVs | DoD Buzz". DoD Buzz (באנגלית אמריקאית). 2016-09-27. אורכב מ-המקור ב-2017-01-05. נבדק ב-2017-06-12. חברת פולריס ד.ל.ב מוטו ספורט מקבוצת דוד לובינסקי פולריס RZR טורבו! (שטח - כל מילה בסלע, ניר בן זקן) פולריס RZR XP 1000